थापाले भने, ‘यो हर्कजंग मादेनले सुरु गरेका हुन् । त्यसको फोटो मैले भेट्टाएको छु । तर ठ्याक्कै मिति भेट्टाएको छैन । कर्मचारी आउन सुरु भएको र किन्ने र बिक्री गर्नेको समन्वय गराउन त्यही बेलादेखि सुरु भएको हुनुपर्छ ।’ अमिनि अड्डा पहिला चैनपुरमा थियो । त्यहाँबाट ताप्लेजुङको साँघुमा सारियो । साँघुका सुब्बाले किपटमा बस्न नदिने भएपछि सान्थाक्रा सर्‍यो । त्यहाँ पनि बस्ने वातावरण नभएपछि चाँगे दोभानको महादेवटारमा सारियो ।
